Vejrprognosen for Nordjylland er i dag mere opløftende, efter vi nu i et par dage har haft vedvarende minusgrader. DMI melder om to til fem grader, men det betyder ikke, at vi for alvor vil mærke den store forskel. Det skyldes, at der i dag vil være en frisk vind fra vest, og det vil derfor føles mere koldt, end termometeret egentlig viser. - Alt i alt så går Nordjylland en flot dag i møde, men det bliver koldt. Selvom temperaturen er forholdsvis høj, så vil vinden gøre, at det i dag vil føles utrolig koldt, udtaler DMI. Det er den såkaldte chill factor eller kuldeindeks, hvor man kan regne ud, hvor stor en effekt vinden har på temperaturen.

Referat:
Nordjylland står i dag op til en flot dag, men på trods af udsigt til plusgrader, så bliver den en kold, kold dag.